Մատենադարանի տնօրենի պաշտոնի համար մրցույթի օր է նշանակվել մարտի 6-ը: Թափուր պաշտոնը համալրելու համար համապատասխան հայտարարությունն, ըստ մեր տեղեկությունների, կհրապարակվի առաջիկայում: Սակայն անկախ իրավական ընթացակարգերից ու պաշտոնում ընտրությունը մրցութային կարգով լինելու հանգամանքից, արդեն իսկ կանխատեսվում է, որ Մատենադարանի տնօրենի պաշտոնում ընտրվելու է առայժմ տնօրենի պաշտոնակատար Վահան Տեր-Ղեւոնդյանը: Նա պատմաբան է, եղել է Մատենադարանի գիտական քարտուղարն ու «Հայաստան» համահայկական հիմնադրամի գործադիր տնօրենը: